CELEX: 62010CN0502
Language: sk
Date: 2010-10-20 00:00:00
Title: Vec C-502/10: Návrh na začatie prejudiciálneho konania, ktorý podal Raad van State (Holandsko) 20. októbra 2010 — Staatssecretaris van Justitie/M. Singh

18.12.2010   
            
            
               SK
            
            
               Úradný vestník Európskej únie
            
            
               C 346/35
            
         Návrh na začatie prejudiciálneho konania, ktorý podal Raad van State (Holandsko) 20. októbra 2010 — Staatssecretaris van Justitie/M. Singh
   (Vec C-502/10)
   ()
   2010/C 346/61
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Odvolateľ: Staatssecretaris van Justitie
   
      Odporca: M. Singh
   
      Prejudiciálna otázka
   
   Má sa pojem „formálne obmedzené povolenie na pobyt“ v zmysle článku 3 ods. 2 písm. e) smernice Rady 2003/109/ES (1) z 25. novembra 2003 o právnom postavení štátnych príslušníkov tretích krajín, ktoré sú osobami s dlhodobým pobytom, vykladať tak, že sa vzťahuje na povolenie na prechodný pobyt, ktoré podľa holandského právneho poriadku neumožňuje získanie povolenia na dlhodobý pobyt, hoci podľa holandských právnych predpisov možno platnosť uvedeného povolenia na prechodný pobyt predĺžiť neobmedzene často, a hoci tým dochádza k vyňatiu určitej skupiny osôb, napríklad duchovných vodcov a učiteľov náboženstva, z pôsobnosti tejto smernice?
   
      (1)  Ú. v. EÚ L 16, 23.1.2004, s. 44; Mim. vyd. 19/006, s. 272.